Man gestenig ná rusie oor vriendinArgieffoto: Kent Williamson ŉ 23-jarige man is Sondag in Mathopestad buite Rustenburg in Noordwes gestenig. Lt.kol. Pelonomi Makau, woordvoerder van die polisie, sê ŉ struweling het tussen die oorledene en ŉ 41-jarige man ontstaan nadat die ouer man glo aangelê het by die slagoffer se vriendin. “Daar het ŉ bakleiery tussen die mans ontstaan en die 23-jarige man het die 41-jarige man met ŉ mes in die nek gesteek,” se Makau. Nadat die ouer man in die nek gesteek is, het sy vriende ingespring en die 23-jarige man met klippe bestook. Hulle het hom vir dood agtergelaat. Albei mans is na die hospitaal geneem, waar die 23-jarige dood verklaar is. Die 41-jarige man is in hegtenis geneem en verskyn Dinsdag in die Koster-landdroshof.